Teksiɣiden, nessaweḍ ad d-nerr ɣef tuget n yisteqsiyen i d-nefka deg tazwara, imi nessaweḍ ad negzu talɣa d unamek n tuget n yismidgen, anda nufa-ten deg tuget sɛan assaɣ ɣer wadeg-nni, rnu ɣer waya, nemmeslay-d ɣef umhaz d tmental n ubeddel n kra n yismidgen, anda d-nufa sebba tameqqrant n waya d abeddel n tuder d yirmad. Am wakken daɣen nessekfel-d kra n wawalen iqburen ur yettwasaqdacen ara tura deg umeslay n yal ass n yimezdeɣ n taddart-a (MD: war, awri, tjen), ahat llan kra n wawalen d wid ara yesnernin amawal n tmaziɣt, imi tasnisemt s umata d abrid n usekfel n umawal d waddad aqbur n tutlayt .